2021-12-03 8:06:03 ¶ ●

## קצת על כל בניין :)

🧡 פיעל

לשון פנייה: את/אתה (לא ממש אכפת)

פיעל היא הדוד המגניב. יש לה המון תחביבים מוזרים, אבל היא די עצלנית ולא משקיעה בהם המון (חוץ ממבוכים ודרקונים, ביחד עם הופעל ונפעל).

פיעל הוא האחראי ליצירת החבורה, הוא הכיר את כל הבניינים עוד לפני (את פועל כבר במשך שנים והשאר רק מאז החטיבה).

💚 פועל

לשון פנייה: אתה

פועל הוא הקלישאה של “הדמות שלא יודעת איך להראות חיבה לאנשים האהובים עליה”. הוא מחביא את הרגשות שלו מאחורי בדיחות אבל כל הבניינים יודעים שיש לו לב של זהב. את רוב זמנו הפנוי הוא מבלה בבנייה בשרת המיינקראפט של החבורה (וכמובן שהוא בונה בניינים).

יום אחד הוא ופיעל יהיו ביחד (אם הוא יודה ברגשות שלו אי פעם).

💛 הפעיל

לשון פנייה: את/אתם

פצצת האנרגיה שבחבורה. קצת וייבים של מייבל פיינס אם היא הייתה כוכבת ילדים אבל לא נורא.

היא והתפעל הם #בסטיז. ביחד הם צמד הלחץ חברתי (היא הלחץ והם החברתי).

♥️ הופעל

לשון פנייה: אתה/אתם

הופעל הוא חננה. הוא פרו גיימר וכנראה שבר שיא לפחות במשחק אחד, אבל אם תשאלו אותו מה התחביבים שלו הוא יגיד “אה, שום דבר מיוחד”. הוא נשמה טהורה ולמרות שהוא ביישן בדרך כלל, עם שאר חבורת הבניינים הוא תמיד נפתח.

הוא ופעל הזוג הכי wholesome בעולם.

💙 פעל

לשון פנייה: אתה

במילה אחת: הימבו. פעל הוא האימא של החבורה, תמיד יש לו דרך לעודד את כל האחרים. בנקודה זו או אחרת הוא היה בכל חוג ספורט שתוכלו לחשוב עליו (חוץ מסיף, זה יותר הקטע של נפעל). תמיד תוכלו למצוא אותו עושה משהו מועיל, בין אם זה לשחק כדורסל, לנאום מול מועצת התלמידים או לנסות לשמור על צמחי הבית שלו בחיים.

💜 נפעל

לשון פנייה: את

כשנפעל תהיה גדולה היא תהיה הדודה הלסבית המגניבה. היא נראית בין האנשים הכי נורמלים בחבורה, אבל היא גוררת את כל השאר (ובעיקר פעל) למצוא חייזרים.

נפעל ופעל חברים טובים כבר מהגן והם friendship goals.

💖 התפעל

לשון פנייה: אתם

סטייל אייקון. מכירים את המשחק הקטן והלא מוכר אנדרטייל? אז כן התפעל הם מטאטון. הם די צ'יל וכנראה היה להם טיקטוק asmr מתישהו.

לא רואים את זה עליהם אבל הם גיימר.

ביחד עם פיעל ופועל הם חבורת המרובעים (לעולם לא תראו את התפעל בלי משקפי שמש. פיעל ופועל שמים עדשות.)