2023-10-09 14:05:42 ¶ ● ⬈

homochadensis:

> חברים, חברות, ואנשים מוזרים אך חמודים ללא מגדר,

> כמו בכל שנה, גם השנה זכינו לחוות מזכרת לפוסט טראומה הקולקטיבית של כולנו, רק שהפעם היא גם באה באיחור תודות להתחממות הגלובלית, וזכינו לחוות אותה במזג אוויר קצת יותר סימפטי, והיא גם פי מיליון גרועה יותר מכל דרמה בטחונית שהייתה כאן קודם לכן.

> וכמו בכל שנה, ה"הסברה", שזה בכלל מצחיק לקרוא לזה ככה, שהממשלה שלנו פולטת לשאר העולם לוקה בחסר. לא רק שהיא לוקה בחסר, היא גם מביכה. איזה אדם יסתכל על סרטון שנערך עי איש מקצוע עם אפקטים, סאונד ודרמה, יחשוב שהמידע שהוא מקבל אמין יותר מטריילר חדש של הנוקמים? באיזה עולם מדינה צריכה להשקיע הון תועפות ביצירת חומרים לסרטוני תדמית דרמטיים ברמת פסטיבל קאן, במקום פשוט לתרגם את המידע והתכנים שהיא מעבירה לאזרחים שלה, לאנגלית? ובכן, כנראה שלקופים שיושבים בחליפות שלהם בירושלים לא יצא לנסוע על אוטובוס ולהתקל באנשים פשוטים כמונו, ואין להם מושג שה"הסברה" שלהם עושה בדיוק את ההפך רוב הפעמים.

> הרבה מאיתנו או נצורים כרגע בבתים בגלל המלחמה עצמה, או תקועים בהם בגלל שמקום העבודה שלנו מושבת. הרבה מאיתנו רוצים להתנדב בבתי חולים, התרמות דם, ביצוע משלוחים וכו וכו, והרבה מאיתנו שבדקו יודעים שכמעט כל המקומות האלה נמצאים כרגע בתפוסה מלאה של מתנדבים, ולפחות זה משהו משמח.

> אני קוראת לכל ישראלי (או לא ישראלי אך דובר עברית שוטף) שעוקב אחרי, מודע לקיום שלי או שפשוט ראה את הפוסט הזה עכשיו - אם יש לכם אנגלית כשפת אם או ברמת שפת אם, ורוצה לעזור במערך “הסברה” אמיתי - שלחו לי הודעה. אני חושבת שלקחת סרטונים שהתקשורת מפיצה לנו בעברית ולתרגם אותם כמו שצריך לאנגלית היא ההסברה האולטימטיבית. אם הממשלה לא מוכנה להנגיש מידע קוהרנטי וישיר לגולה, אנחנו צריכים לעשות את זה. אנחנו יכולים להתאגד יחד, לפתוח דיסקורד או משהו, ולהתחיל לאגור סרטונים ולתרגמם יחד. אני אראה לכם איך, באיזו תוכנה (חינמית), כמה ואיפה (בדיוק כמו שעשיתי בסרטון שפרסמתי שניה לפני הפוסט הזה, ממסיבת העיתונאים של משפחות הנעדרים). כמות הדיסינפורמציה באתר הזה ובאינטרנט באופן כללי היא בלתי נסבלת. המלחמה הזו לא הולכת להיגמר בקרוב וסביר להניח שכמות הגועל נפש שנראה באינטרנט רק תלך ותגדל, אבל יש לנו כח להשפיע על זה.

> אם בא לכם להשתתף בדבר כזה - מוזמנים לשלוח הודעה. אם לא זה גם בסדר, תפיצו הלאה. תגיבו בפוסט הזה מה אתם חושבים ואיזה רעיונות יש לכם.