2023-10-12 9:12:10 ¶ ● ⬈

hamoralimona:

> # שלום ישראבלר!

> אלו ימים לא קלים, ולכן רציתי להפיץ אהבה ומתיקות. אם אתם לבד בבית ומתחשק לכם משהו מתוק, הנה מתכון של פנקייקס של אמא שלי בכמות לאדם אחד!

> ¾ כוס קמח (אפילו כוס קמח. )

> חצי ביצה (לקשקש ביצה בכוס, להוסיף רק חצי מהכמות )

> 3 כפות סוכר לבן

> ½ כפית א.אפיה

> מעט תמצית וניל

> 1 כף שמן

> ½ כוס חלב

> רבע כוס מי סודה או מים קרים

> הוראות הכנה:

> - לערבב את המצרכים ביחד (לא ממש משנה באיזה סדר) בקערה
> - לחמם מחבת על אש בינונית (4-5 בכיירים אינדוקציה אם זה עוזר לכם)
> - לרסס בשמן/לשפוך קצת ולמרוח עם לקקן (קנולה!!! לא זית!!!)
> - ולטגן

> המלצה שלי:

> אחרי הפנקייק הראשון כבר תדעו כמה זמן צריך והאם להנמיך אש או לא. אני בדרך כלל אחרי שני פנקייקים מנמיכה את האש (3 בכיריים אינדוקציה) נותנת כמעט דקה בכל צד. אני לא מסתמכת על בועות, אלא על הקצוות של הפנקייק. אם אפשר להרים את הקצוות ולהכניס את המרית בלי שהכל נשפך, מעולה!

> “אבל לימונה מה לעשות עם החצי ביצה שנשארה?” חביתה! תוסיפו ביצה או שתיים :)

> הפנקייקים שלנו לא מאוד מתוקים ומאוד אווריריים אז אפשר לאכול אותם עם תוספות מלוחות!

> ## לארוחת בוקר מלוחה מושלמת:

> - חביתה שהכנתם מחצי הביצה + עוד אחת או שתיים לתת קצת נפח (אם אתם משקיענים תוסיפו עגבניות שרי חצויות ובצל. טגנו את הבצל, אז את העגבניות כשהצג החתוך למטה, ואז תוסיפו את הביצים וקשקשו את החביתה הזו עד קבלת מרקם רצוי)
> - קפה לבחירתכם (קר על נטול לקטוז זה הפייבוריט שלי)
> - סלט שאתם אוהבים/ירקות חתוכים של בוקר (מלפפון, עגבניות שרי, קצת גזר או גמבה)
> - תוספות מעל הפנקייקים (גבינות למריחה, חמאה או מרגרינה, אם בא לכם פרוסה של צהובה זה אחלה, ואבוקדו כשהעונה מגיעה )
> - וכמובן תבלינים לבחירתכם (אהובים עליי הם קייג'ון של “התבלינים של איילת”, מלח גס ופלפל גרוס)

> ## לארוחת בוקר מתוקה מושלמת:

> - סירופים וממרחים לבחירה (קיבלתי ממשפחה סירופ מייפל אמיתי מקנדה ואני מכורה קשות, אבל גם רגיל זה בסדר, בנוסף נוטלה זה אחלה)
> - פירות חתוכים לבחירה (אני אוהבת פטל באופן לא רגיל, אבל אין להשיג פה. בדרך כלל הפירות שלי הם בננה, אוכמניות, תותים, וכו’)
> - אבקת סוכר לצלמים שבנינו
> - חמאה אם אתם אמריקנזרים
> - קפה טוב בצד (I’m the cold brew kind of gay)

> בתיאבון!